Hen (Rauma)

Hen (av norrønt Hávin) er en tidligere kommune og et lite tettsted i Isfjorden i Rauma kommune, Møre og Romsdal. Heen er den vanlige skrivemåten for etternavn.

Stedet hadde tidligere flere forretninger, drosjesentral, kafé, banker, postkontor og bensinstasjon. På 1980- og 1990-tallet opplevde stedet tilbakegang som handelssted. Den korte avstanden til kommunesentret Åndalsnes er en av årsakene.

Foruten Hen kirke, har stedet barneskole (Isfjorden barneskole) og idrettshall (Isfjordshallen).

Vikinghuset er bygd etter tegninger fra en arkeologisk utgravning, som kopi av et tidligere hus fra vikingtiden

Tidligere kommune 
Hen er en tidligere kommune og fra 1837 del av Grytten formannskapsdistrikt.

1. januar 1902 ble Hen skilt ut fra Grytten som egen kommune. Hen hadde ved etableringen som egen kommune 1 128 innbyggere.

1. januar 1964 ble Hen slått sammen med Eid, Grytten og Voll kommuner samt det meste av Veøy kommune til den nye Rauma kommune. Hen hadde ved sammenslåingen 1 663 innbyggere.

Tidligere kommuner i Møre og Romsdal
Bosetninger i Rauma
Norske kommuner etablert i 1902
Kommuner opphørt i 1964